open-index/open-wikipedia-markdown huggingface dataset:
Storbritannias Grand Prix 2024

**Storbritannias Grand Prix 2024** (offisielt navn: *Formula 1 Qatar Airways British Grand Prix 2024*) var et Formel 1-løp som ble arrangert 7. juli 2024 på Silverstone Circuit i Silverstone, Storbritannia. Det var det 12. løpet i Formel 1-sesongen 2024 og 75. gang Storbritannias Grand Prix ble arrangert i Formel 1-sammenheng. Løpet ble vunnet av Lewis Hamilton i Mercedes, som tok sin første seier i Formel 1 siden Saudi-Arabias Grand Prix 2021. Dette ble også hans niende seier i Storbritannias Grand Prix, som er rekord for flest seire i et og samme Grand Prix. Red Bull Racing-fører Max Verstappen og McLaren-fører Lando Norris tok andre- og tredjeplassen.

## Dekk
Dekkleverandøren Pirelli tok med C1, C2 og C3 dekksammensetningene (angitt som henholdsvis hard, medium og soft) for lagene å bruke.

## Treninger
### Trening 1
Treningen startet kl. 12:30 lokal tid (UTC+1) fredag 5. juli.

Oliver Bearman kjørte for Haas i stedet for Kevin Magnussen, Franco Colapinto kjørte for Williams i stedet for Logan Sargeant, Jack Doohan kjørte for Alpine i stedet for Pierre Gasly og Isack Hadjar kjørte for Red Bull Racing i stedet for Sergio Pérez.

### Trening 2
Treningen startet kl. 16:00 lokal tid (UTC+1) fredag 5. juli.

### Trening 3
Treningen startet kl. 11:30 lokal tid (UTC+1) lørdag 6. juli.

## Klassifisering
### Kvalifisering
Kvalifiseringen startet kl. 15:00 lokal tid (UTC+1) lørdag 6. juli.

**Noter:**

* - Sergio Pérez kvalifiserte seg til 19. plass, men ble pålagt å starte løpet fra pitlane for å bytte ut kraftenhetselementer uten godkjenning fra teknisk delegat under parc fermé.

* - Pierre Gasly ble pålagt å starte løpet bakerst på griden for å ha overskredet sin kvote av kraftenhetselementer. Han rykket opp én plass da Sergio Pérez startet løpet fra pitlane.

* - Ettersom kvalifiseringen ble avholdt på en våt bane, gjaldt ikke 107%-regelen.

### Løpet

**Noter:**

* - Inkluderer ett poeng for raskeste runde.

* - Pierre Gasly startet ikke løpet på grunn av girkasseproblemer. Hans posisjon på griden ble stående tom.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.

## Referanser
Donald Walter Trautman

**Donald Walter Trautman** (1936–2022) var en amerikansk prelat og katolsk biskop av Erie.
## Liv og virke
### Bakgrunn
Donald Walter Trautman studerte blant annet katolsk teologi og filosofi ved Niagara University i Lewiston og ved Universitetet i Innsbruck, med Karl Rahner. I 1962 fikk han lisensiat i teologi. 
### Prest
Den 7. april 1962 ble han ordinert til prest for bispedømmet Buffalo av den apostoliske administrator av Innsbruck-Feldkirch, Paulus Rusch. Deretter studerte han bibelske språk i ett år ved Catholic University of America i Washington, D.C. og senere bibelstudier ved Det pavelige Bibelinstitutt i Roma, hvor han oppnådde lisensiat i bibelstudier i 1965. Under studiene tjente han som *peritus* ved Det andre Vatikankonsil. I 1966 mottok han sin doktorgrad fra Det pavelige universitet Angelicum.

### Hjelpebiskop i Buffalo
Pave Johannes Paul II utnevnte ham til titulærbiskop av *Sassura* og hjelpebiskop i Buffalo den 27. februar 1985. Han ble ordinert til biskop av den emeriterte biskop av Buffalo, Edward Dennis Head, den 16. april samme år; medkonsekratorer var Bernard Joseph McLaughlin, hjelpebiskop i Buffalo, og Stanislaus Joseph Brzana, biskop av Ogdensburg.
### Biskop av Erie
Han ble utnevnt til biskop av Erie den 2. juni 1990 og innsatt den 16. juli samme år. 

Pave Benedikt XVI aksepterte hans saldersbetingede avskjedssøknad den 31. juli 2012.

Donald Walter Trautman døde på *Saint Mary's* seniorsenter ved Asbury Ridge i Erie i en alder av 85 år.[2]

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal Terence James Cooke (1921-1983) *1965
* Biskop Edward Dennis Head (1919-2005) *1970
* Biskop *Donald Walter Trautman* (1936-2022) *1985
## Referanser
Joseph Võ Đức Minh

**Joseph Võ Đức Minh** (født 10. september 1944 i My Duc, Lệ Thủy, Binh-provinsen i Fransk Indokina) er en vietnamesisk katolsk geistlig og emeritert biskop av bispedømmet Nha Trang. 
## Liv og virke
### Bakgrunn
Joseph Võ Đức Minh gikk på gutteseminaret i Saigon fra 1956 til 1965, begynte å studere filosofi ved seminaret i Saigon i 1965, fortsatte sin presteutdanning i Fribourg i Sveits fra 1966 til 1971 der han fullførte sine studier i teologi.

### Prest
Den 24. april 1971 ble han ordinert til prest for bispedømmet Đà Lạt. Etter ordinasjonen ble han sendt for å studere ved Det pavelige bibelinstitutt i Roma (1971–1974), hvor han også skaffet seg lisensiat.

Etter hjemkomsten i mai 1974 var han blant annet professor i bibelvitenskap ved *Min Hoa*-seminaret i Đà Lạt, ved *St. Joseph-seminaret* i Ho Chi Minh-byen og ved *«Stella Maris»-seminaret* i Nha Trang. Han holdt bibelkurs for forskjellige trosfellesskap i landet og var også sekretær for sin biskop (1975–1991). Fra 1991 var han pastor i katedralen i Da Lat, og siden 1999 generalvikar og medlem av kommisjonen for den pågående opplæring av presteskapet i Da Lat.
### Koadjutorbiskop av Nha Trang
Den 8. november 2005 utnevnte pave Benedikt XVI ham til koadjutorbiskop av bispedømmet i Nha Trang. Han ble ordinert til biskop av biskopen av Nha Trang, Paul Nguyên Van Hòa, den 15. desember samme år. Medkonsekratorer var Pierre Nguyễn Văn Nhơn, biskop av Đà Lạt, og Paul Bùi Van Ðoc, biskop av Mỹ Tho. 
### Biskop av Nha Trang
Den 4. desember 2009 etterfulgte han den avtroppende biskop Paul Nguyên Van Hòa.

Pave Frans godtok hans aldersrelaterte avskjedssøknad den 23. juli 2022.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Erkebiskop Angelo Palmas (1914-2003) *1964
* Biskop Pierre Nguyễn Huy Mai (1913-1990) *1967
* Biskop Paul Nguyễn Văn Hoà (1931-2017) *1975
* Biskop *Joseph Võ Đức Minh* (1944- ) *2005

## Referanser
Mount Clunie nasjonalpark

**Mount Clunie nasjonalpark** er en nasjonalpark i den australske delstaten New South Wales, omtrent 631 kilometer nord for Sydney. Parkens nordøstlige grense følger delstatsgrensen mellom New South Wales og Queensland. Den gjennomsnittlige høyden i terrenget er 634 meter over havet.

Parken er en del av verdensarvstedet Gondwana-regnskogen, som ble oppretta i 1986.

Mount Clunie er også en del av Scenic Rim Important Bird Area, som ble utpekt av BirdLife International på grunn av områdets betydning for bevaring av en rekke truede fuglearter.

## Referanser
Mount Nothofagus nasjonalpark

**Mount Nothofagus nasjonalpark** er en nasjonalpark i den australske delstaten New South Wales, omtrent 634 kilometer nord for Sydney. Like mot vest ligger Mount Clunie nasjonalpark.

Parken er en del av verdensarvstedet Gondwana-regnskogen, som ble oppretta i 1986.

Mount Nothofagus er også en del av Scenic Rim Important Bird Area, utpekt av BirdLife International på grunn av områdets betydning for bevaring av flere truede fuglearter.

I november 2019 brant 75 % av parken ned i en skogbrann under en periode med ekstrem tørke. 

## Referanser
Murramarang nasjonalpark

**Murramarang nasjonalpark** er en nasjonalpark i den australske delstaten New South Wales, omtrent 206 kilometer sørvest for Sydney. Parken ligger langs kysten mellom Long Beach og Merry Beach og grenser til en rekke andre verneområder.

Nasjonalparken er av stor kulturell og historisk betydning for aboriginske folk.

## Tilgang og fasiliteter
Det ligger flere innfallsporter til parken langs Princes Highway. Det er to hovedinnganger, en i den nordlige enden ved Bawly Point og Merry Beach og en i den sørlige enden ved Pebbly Beach. Vegene i parken er for det meste uasfalterte. Det ligger en campingplass like ved stranda.

### Attraksjoner

* Pebbly Beach, en av parkens største attraksjoner, er en sandstrand som ligger mellom to nes. Stedet brukes mye til bading og surfing.
* Kenguruer beiter helt ned til strandkanten. Det finnes også svært mange papegøyer i området.
* Fotturer og dykking langs oddene er populære aktiviteter.
* Det finnes en rekke tidevannssteinbassenger i parken.
* Fjellet Durras Mountain har en brattere og mer utfordrende tursti.
* Murramarang Aboriginal Area ligger i den nordlige delen av parken, og inneholder blant annet den største møddingen på hele sørkysten. 

## Referanser
Sanddalskollen

**Sanddalskollen** er en vei på Midtun i Fana bydel i Bergen som går fra Sanddalsringen og følger åskammen nordover og så østover til den møter Kringlebotn. 

Veien har fått navn etter området Sanddal som ligger like nord for veien. Navnet ble vedtatt i 1985.

## Kilder
* Postens adressesøk.

## Referanser
Speedrunning

***Speedrunning*** eller ***speedrun*** (engelsk, «hurtigløping» eller «hurtigløp») er en aktivitet der en spiller helt eller delvis gjennom et videospill så raskt som mulig. Spillerne benytter seg av teknikker og strategier som en «vanlig» spiller ikke nødvendigvis ville brukt for å komme seg gjennom nivåer og gjennom fortellinger på raskest mulig måte, blant annet ved å utnytte programvarefeil.

Innenfor speedrunning er det bestemt hva det betyr å «fullføre» et spill, da gjennom flere kategoriseringer. Eksempler fra det populære speedrunning-nettstedet Speedrun.com er «100%», der hele spillet må spilles igjennom i sin helhet, og «Any%» («Hvilken som helst&nbsp;%», der det er valgfritt hvor mye som fullføres på veien gjennom spillets gang. En mer spesifikk kategori er «Nipple%» («brystvorte&nbsp;%»), der det handler om å raskest se Marios brystvorter i ''Super Mario Odyssey'' (2017).

Flere som driver med speedrunning strømmer sine spillopplevelser på tjenester som Twitch. 

## Referanser


## Eksterne lenker
* 
*  Speedrun.com
The Dangerous Flirt

***The Dangerous Flirt*** er en amerikansk stumfilm fra 1924 regissert av Tod Browning.

## Skuespillere
* Evelyn Brent som Sheila Fairfax
* Edward Earle som Dick Morris
* Sheldon Lewis som Don Alfonso
* Clarissa Selwynne som Prissy
* Pierre Gendron som Jose Gonzales

## Referanser


## Eksterne lenker
*
Daniel Zaitsev

**Daniel Zaitsev** (født 1997) er en estisk svømmer.

Han representerte landet sitt på 50 meter fri under EM i svømmesport 2024 i Beograd og kom på 20. plass i forsøksheatene og Kvalifiserte seg ikke til semifinalene.

## Referanser


## Eksterne lenker
*
Dangerous Money

***Dangerous Money*** er en amerikansk stumfilm fra 1924 regissert av Frank Tuttle.

## Skuespillere
* Bebe Daniels som Adele Clark
* Tom Moore som Tim Sullivan
* William Powell som Arnolfo da Pescia
* Dolores Cassinelli som Signoria Vitale
* Mary Foy som Clark
* Edward O'Connor som Sheamus Sullivan
* Peter Lang som Daniel Orcutt
* Charles Slattery som O'Hara
* Diana Kane

## Referanser


## Eksterne lenker
*
Franz Joseph Fischer

**Franz Joseph Fischer** (født 7. august 1871 i Aalen i kongedømmet Württemberg i keiserdømmet Tyskland; død 24. juli 1958 i Stuttgart i Vest-Tyskland) var en tysk katolsk teolog og hjelpebiskop i bispedømmet Rottenburg og 1929 til 1958.
## Liv og virke
### Prest
Fischer ble ordinert til prest den 16. juli 1895 i Rottenburg am Neckar.
### Hjelpebiskop av Rottenburg
Den 19. desember 1929 utnevnte pave Pius XI ham til titulærbiskop av *Zuri* og hjelpebiskop i Rottenburg. Han ble ordinert til biskop av erkebiskop Karl Fritz av Freiburg den 24. februar 1930. Medkonsekrerende var biskop Johann Baptist Sproll av Rottenburg, og biskop Ludwig Maria Hugo av Mainz. 

Etter sin død i 1958 ble han gravlagt på klosterkirkegården til det vincentinske nonneklosteret Rottenmünster i Rottweil.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop Joseph Maria Johann Nepomuk von Fraunberg (1768-1842) *1819
* Kardinal Johannes von Geissel (1796-1864) *1837
* Biskop Eduard Jakob Wedekin (1796-1870) *1849
* Kardinal Paul Ludolf Melchers (1813-1895) *1858
* Biskop Johannes Heinrich Beckmann (1803-1878) *1866
* Biskop Daniel Wilhelm Sommerwerk (Jacobi) (1821-1905) *1871
* Biskop Georg von Kopp (1837-1914) *1881
* Biskop Johannes Christian Roos (1826-1896) *1885
* Biskop Paul Leopold Haffner (1829-1899) *1886
* Erkebiskop Thomas Nörber (1846-1920) *1898
* Biskop Paul Wilhelm Keppler (1852-1926) *1899
* Erkebiskop Karl Fritz (1864-1931) *1920
* Biskop *Franz Joseph Fischer* (1871-1958) *1930

## Referanser
Zealanthicus

***Zealanthicus*** er en slekt av små biller som ofte ligner på maur. De lever på bakken der de løper omkring, og er sannsynligvis altetende.

## Utseende
En liten, avlang, blankt svart sandbille. Kroppen er kledt med oppstående hår. Hodet er nokså stort, rundet, noe bredere enn det timeglassformede pronotum. Dekkvingene er jevnbrede, kraftig punkterte.

## Levevis
Sandbillene ser ut til å være altetere som kan leve på mange ulike slags føde. De spiser blant annet små leddyr, sopp og pollen. Det antas at noen kan leve av andre insekters egg. De er særlig vanlige mellom råtnende plantedeler som komposter eller lignende, og på varme, soleksponerte steder. De løper omkring med kvikke, brå bevegelser og man tar dem gjerne ved første øyekast for små maur. Det er vist at sandbiller blir tiltrukket til giftstoffet cantharidin, som visse andre biller produserer. Man tror at de spiser dette for selv å bli usmakelige for rovdyr.

## Utbredelse
Arten lever på New Zealand.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Tenebrionoidea Latreille, 1802
***** Familien **[[sandbiller]]**, Anthicidae Lacordaire, 1825
****** Underfamilien **[[Lemodinae]]** Lawrence & Britton, 1991
******* Slekten ***Zealanthicus*** Werner & Chandler, 1995
******** *[[Zealanthicus sulcatus]]* Werner & Chandler, 1995

## Referanser




## Eksterne lenker
* 
* Telnov, D. *Gallery of beetles of the family Anthicidae* (Billedgalleri). http://www.zin.ru/Animalia/Coleoptera/eng/anthigal.htm
Bogosus

***Bogosus*** er en slekt av små sandbiller som ofte ligner på maur. De lever på bakken der de løper omkring, og er sannsynligvis altetende.

## Utseende
Små til middelsstore, avlange, gulbrunlige, maurlignende sandbiller. Antennene er trådformede og tynne. Pronotum er vanligvis kraftig innsnevret i midten (timeglass-formet).

## Levevis
Disse billene er altetere og kan finnes på skogbunnen i regnskog, i hule trær, ved vann, eller sammen med maur. Det finnes både dag- og nattaktive arter.

## Utbredelse
Arten er beskrevet fra Etiopia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Tenebrionoidea Latreille, 1802
***** Familien **[[sandbiller]]**, Anthicidae Lacordaire, 1825
****** Underfamilien **[[Tomoderinae]]** Bonadona, 1961
******* Slekten ***Bogosus*** Pic, 1894
******** *[[Bogosus tomoderoides]]* Pic, 1894

## Referanser




## Eksterne lenker
* 
* Telnov, D. *Gallery of beetles of the family Anthicidae* (Billedgalleri). http://www.zin.ru/Animalia/Coleoptera/eng/anthigal.htm
Dasytomorphus

***Dasytomorphus*** er en slekt av små øyebiller. De ligner sterkt på sandbiller (Anthicidae), men kan skilles fra disse på at hodet er bredere enn langt, fasettøynene svært store med en innskjæring i fremkanten for å gi plass til antennefestet, og på at det nest ytterste fotleddet er svært lite.

## Utseende
En liten, avlang, svart øyebille, pronotum er gulrødt. Hodet har storer fasettøyne, antennene er middels lange og perlekjedeformede. Pronotum er ganske lite, avrundet rektangulært. Dekkvinhen er lange, tett og kraftig punkterte.

## Levevis
Larvene lever gjerne i morken, død ved der de trolig spiser sopp. Noen arter har larver som lever i tuene til maur eller termitter, der de trolig får vertene til å fore seg. De voksne billene er trolig mer eller mindre altetende, og kan ofte finnes oppe i vegetasjonen. I likhet med sandbillene (Anthicidae) er øyebillene kvikke og livlige.

## Utbredelse
Arten lever i Chile.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Tenebrionoidea Latreille, 1802
***** Familien **[[øyebiller]]**, Aderidae Winkler, 1927
****** Slekten ***Dasytomorphus*** Fairmaire & Germain, 1863
******* *[[Dasytomorphus ruficollis]]* Fairmaire & Germain, 1863

## Referanser




## Eksterne lenker

*
Rambjøra landskapsvernområde

**Rambjøra landskapsvernområde med plante- og dyrelivsfredning** ligger i Vestland fylke, i Bergen kommune. Landskapsvernområdet ble oppretta i 1981 og er på 0,3057&thinsp;km². 
Formålet med vernet er å bevare en sjelden kombinasjon av flere særegne naturtyper, og å bevare sjeldne plante- og dyrearter. Området er verdifullt for undervising, forskning og rekreasjon.

Rambjøra er et stort sammenhengende grøntområde like i nærheten av Nesttun, Paradis, Indre Sædal, Kringlebotn og Nattland. 

Landskapsvernområdet, med Myravatnet sentralt, innehar en unik kombinasjon av flere særegne naturtyper, med et rikt dyre- og planteliv.
 
## Referanser


## Eksterne lenker
* Lovdata: Forskrift om fredning for Rambjøra landskapsvernområde med plante- og dyrelivsfredning
* UT.no: Runde i Rambjørga landskapsvernområde
Svendstuøyene naturreservat

**Svendstuøyene naturreservat** er et naturreservat i Stor-Elvdal kommune. Det består av noen øyer i Glomma ved Opphus. Området ble vernet 15. desember 2017. Reservatet inngår i verneplan for skogvern. Bruk av sykkel og hest og kjerre samt ridning er forbudt.

Verneforskriften sier at formålet med vernet er 
::«å bevare et område som representerer en bestemt type natur i form av flompåvirket skogsmark og åpen, krattbevokst elveør knyttet til løsmasseøyer i Glommas elveløp. Området er også leveområde for sjeldne og truede plante-, sopp- og lavarter.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Battle pass

***Battle pass*** (eller ***battlepass***) er en modell for inntekts&shy;generering innen videospill, spesielt vanlig i nettspill.

Et battle pass gir spilleren en form for progresjon som gir tilgang til utseendemessig innhold, som alternative utseender til spillerfigurer, våpen og andre gjenstander. Spilleren låser opp nye nivåer i et battle pass ved å spille spillet og fullføre utfordringer – i noen spill kan spilleren kjøpe seg opp disse nivåene for ekte penger. Noen battle pass har flere «spor» (engelsk: *tracks*), der et kan være gratis med mindre innhold, mens de andre sporene er «premium».

Spill som benytter seg av battle pass skifter gjerne disse ut regelmessig for å oppmuntre spillere til å kjøpe seg inn i et nytt pass og spille videre for nytt innhold. På grunn av dette, kritiseres battle pass-modellen blant annet for å utnytte frykten for å gå glipp av noe.

Eksempler på spill som har tatt i bruk battle pass – ikke nødvendigvis under navnet «battle pass» – er *[[Apex Legends]]* (2019), *[[Dead by Daylight]]* (2016), *[[Dota 2]]* (2013), *[[Fortnite]]* (2017) og *[[Overwatch 2]]* (2022).

## Referanser
Naucles

***Naucles*** er en slekt av biller som er vanlige å finne på blomster.  Larvene lever i død ved.

## Utseende
Små (ca. 2 millimeter), avlange, brune biller. Oversiden er kledt med korte hår og er matt på grunn av kraftig mikroskulptur. Billenes underside er mer hvelvet enn oversiden, sett fra siden kan de nærmest beskrives som bananformede. **Hodet** er forholdsvis lite og rundt og holdes nedoverrettet, slik at det er lite synlig ovenfra når billen er i live (biller i samlinger er som oftest preparert med hodet fremstrakt). Fasettøynene er ovale, hos underfamilien vedblomsterbiller er de innskåret i fremkanten. Antennene er omtrent så lange som hodet og brystskjoldet til sammen, 11-leddete, fortykkede mot spissen, men uten en tydelig kølle. Hos underfamilien blomsterbiller (Anaspidinae) er de svarte med gul rot. Hodet er skarpt innsnevret bakerst, særlig hos underfamilien blomsterbiller, som har en tydelig "krage". **Brystskjoldet** er vanligvis bredere enn langt, ved roten like bredt som dekkvingene. Sidene er rundede, sidekantene er antydede bakerst, men helt utvisket lenger framme. **Dekkvingene** er avlange og noe flate. I motsetning til hos broddbiller (Mordellidae) dekker de hele bakkroppen. De mangler punktrekker, men har som oftest en markert, tverr-rynket mikroskulptur. **Beina** er nokså lange, særlig føttene (tarsene). For- og mellomføttene er fem-leddet, bakføttene fire-leddet. Hos underfamilien blomsterbiller (Anaspidinae) har mellom- og bakbeina avflatede, brede lår og legger. Leggene har et par lange, lyse sporer ytterst. Bakføttene (metatarsi) er lengre enn leggene (tibiae), fotleddene er sylindriske og gradvis smalere og kortere utover. Det innerste fotleddet alene er nesten like langt som leggen. På forføttene er to av leddene tolappede. **Larvene** er avlange, lyse, med nokså lange bein.

## Levevis
Larvene lever i morken, død ved eller under barken på døde trær. De voksne billene finner man ofte på blomster, for eksempel ulike skjermplanter og mjødurt, der de spiser pollen. Disse små, slanke billene er livlige og kjappe. 

## Utbredelse
Slekten er utbredt i Mellom- og det sørvestlige Nord-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien heteromerer, Tenebrionoidea Latreille, 1802
***** Familien **[[blomsterbiller]]**, Scraptiidae Mulsant, 1856
****** Underfamilien Blomsterbiller, Anaspidinae Mulsant, 1856 (=Anaspidae)
******* Stammen Pentariini Franciscolo, 1954
******** Slekten ***Naucles*** Champion, 1891
********* *[[Naucles basalis]]* Champion, 1891
********* *[[Naucles pusio]]* (LeConte, 1858)
********* *[[Naucles tibialis]]* Champion, 1891

## Referanser




## Eksterne lenker

*
Chinocimberis

***Chinocimberis*** er en utdødd slekt av snutebiller. De er regnet som de mest primitive i snutebille-gruppen (Curculionoidea). Både larver og voksne nålevende slektninger av denne slekten lever av pollen, de aller fleste artene på hannkongler av bartrær. 

## Utseende
Små (2 – 5&nbsp;mm), avlange biller, mørke på farge. Oversiden er kledt med fine, utstående hår. **Hodet** er trukket frem til en mer eller mindre lang snute som ofte er noe utvidet mot spissen. Antennene er 11-leddete, perlekjedeformede, litt tykkere mot spissen, ikke knebøyde. De sitter festet på snuten, i den ytterste halvdelen. Fasettøynene er temmelig store, runde og utstående. **Brystskjoldet** (pronotum) er omtrent så langt som bredt, markert smalere enn dekkvingene, sett ovenfra avrundet firkantet. **Dekkvingene** er parallellsidige, med markerte «skuldre», kraftig punkterte, men uten tydelige punktrekker. **Beina** er middels lange, slanke, føttene er fire-leddete med det tredje leddet dypt delt i to fliker.

## Levevis
Av de 22 slektene de nålevende nemonychidene deles inn i, lever alle bortsett fra to på hannkongler (hannblomster) av ulike slags nakenfrøete planter (hovedsakelig bartrær), der de spiser pollen. Artene i denne gruppen lever på furu-slekten (*Pinus*). Alle de nakenfrøete plantene er såkalt primitive plantegrupper som har eksistert lenge og det er sannsynlig at de mange fossile artene hadde et lignende levevis. De utvokste larvene kryper ut av hannkonglen, faller til bakken, graver seg ned og forvandler seg til en puppe. Puppestadiet kan vare opptil 2 år.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[barblomstsnutebiller]], [[Nemonychidae]]** Bedel, 1883
****** Underfamilien **[[furublomstsnutebiller]]**, Cimberidinae des Gozis, 1882
******* Stammen **[[Cimberidini]]** des Gozis, 1882
******** Slekten †***Chinocimberis*** Legalov, 2009 (fossil)
********* †*[[Chinocimberis angustipecteris]]* (Liu, Ren & Tan, 2006)
********* †*[[Chinocimberis dispersus]]* Gratshev & Legalov, 2014
********* †*[[Chinocimberis longidigitatus]]* (Ren, 1995)
********* †*[[Chinocimberis magnoculi]]* (Liu, Ren & Tan, 2006)

## Referanser




## Kilder
* Kuschel, G. 1983.* Past and present of the relict family Nemonychidae* (Coleoptera, Curculionoidea). *Geo Journal* 7: 499-504.

## Eksterne lenker

*
Kalle Mäkinen

**Kalle Mäkinen** er navnet til flere personer:

* Kalle Mäkinen (fotballspiller) (1989–), finsk fortballspiller
* Kalle Mäkinen (svømmer) (2002–), finsk svømmer
Kalle Mäkinen (svømmer)

**Kalle Aleksanteri Mäkinen** (født 2002) er en finsk svømmer.

Han representerte landet sitt på 50 meter fri under EM i svømmesport 2024 i Beograd og kom på 30. plass i forsøksheatene og kvalifiserte seg ikke til semifinalene.

## Referanser


## Eksterne lenker
*
Solbrålia og Stordalsberget naturreservat

**Solbrålia og Stordalsberget naturreservat** er et naturreservat i kommunene Nord-Fron og Sør-Fron. Det består av et område ved Gudbrandsdalslågen mellom Vinstra og Hundorp. Området ble vernet 11. desember 2015 og har blitt utvidet i 2017 og 2018. Reservatet inngår i verneplan for skogvern. Bruk av sykkel er forbudt utenom eksisterende traktorveger og stier avmerket på vernekartet.

Verneforskriften sier at formålet med vernet er 
::«å bevare en bestemt type natur i form av velutviklet kalkgranskog, lågurtskog med både gran, bjørk og furu, høgstaudeskog, gråor-heggeskog og hengebjørkskog, samt kalkrike sørberg-, bergvegg- og rasmarknaturtyper og naturbeitemarker. Videre er formålet å verne et området som særlig betydning for biologisk mangfold ved at det er et viktig leveområde for sjeldne og truede arter, deriblant et ekstremt stort mangfold av insektarter samt et rikt artsmangfold av karplanter, kalkberglav, mykorrhizasopp og fugl som blant annet spetter. Området har i tillegg spesielle kulturbetingede elementer og kulturpregede vegetasjonssamfunn.

::Det er en målsetting å beholde verneverdiene i best mulig tilstand, og eventuelt videreutvikle dem.» 

## Historikk over vern
* 11. desember 2015 ble **Solbrålia naturreservat** vernet med et areal på ca  dekar i Sør-Fron kommune. 
* 15. desember 2017 ble **Solbrålia og Stordalsberget naturreservat** utvidet til et areal på ca.  dekar, nå også i Nord-Fron kommune.
* 14. desember 2018 ble **Solbrålia og Stordalsberget naturreservat** utvidet til et areal på ca.  dekar. 

## Referanser
Pseudomecorhis

***Pseudomecorhis*** er en utdødd slekt av biller som levde av sopp som vokste på død ved. 

## Utseende
Middelsstore (6-10 millimeter), sylindriske snutebiller. Antennene er ikke knebøyde, og minst så lange som kroppen. Snuten varierer i lengde mellom de to artene.
## Levevis
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø.

## Utbredelse i tid og rom
Artene er beskrevet fra baltisk rav fra eocen-tiden.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Snutebiller, Curculionoidea Latreille, 1802
***** Familien **[[soppsnutebiller]], [[Anthribidae]]** Billberg, 1820
****** Underfamilien soppsnutebiller, Anthribinae Billberg, 1820 – ca. 2650 arter
******* Stammen **[[Allandrini]]** Pierce, 1930
******** Slekten †***Pseudomecorhis*** Voss, 1953
********* †*[[Pseudomecorhis orlovi]]* Zherikhin, 1971
********* †*[[Pseudomecorhis simulator]]* Voss, 1953

## Referanser




## Eksterne lenker

*
Den russiske føderasjons visepresident

**Den russiske føderasjons visepresident** () var et politisk embete som eksisterte i landet fra 1991 til 1993. 

Fram til 25. desember 1991 ble embetet kalt **Den russiske sosialistiske føderative sosialistiske sovjetrepublikks visepresident**. Den eneste embetsinnehaveren var Aleksandr Rutskoj. 

Embetet som visepresident var det første i suksesjonsrekkefølgen til embetet som landets president.

Embetet som visepresident ble avskaffet etter den russiske konstitusjonelle krisen i 1993.

## Tidligere visestatsoverhoder
Artikkel 31 i forfatningen av 1937 og artikkel 114 i forfatningen av 1978 fastsatte at det var  Viseformennene for Det øverste sovjets presidum som tjente som visestatsoverhoder. Formennene for Presidiene til de autonome republikkenes øverste sovjeter var *ex officio* viseformenn.

Et embete som Første-viseformann for Det øverste sovjets presidium eksisterte fra 4. mars 1944 til 25. juni 1946.

Viseformennene Timofej Akhazov  og Pjotr Sysojev  rykket opp som fungerende formenn etter Nikolaj Ignatovs død 14. november 1966.

Ifølge forfatningen av 1978 – med endringer 24. mai 1990 – ble embetet som Formann for Det øverste sovjets presidium avskaffet. Formannen for Det øverste sovjet ble nytt statsoverhode. Artikkel 115 fastsatte at Det øverste sovjets første-viseformann og viseformenn skulle utøve noen av formannens funksjoner – med bemyndigelse fra denne – og erstatte formannen i tilfelle dennes fravær eller manglende evne til å utøve sine plikter.

## Valg, betingelser og fullmakter
Ifølge artikkel 121-7 i forfatningen av 1978 – med endringer 24. mai 1991 – ble visepresidenten valgt samtidig med presidenten. Visepresidentkandidaten ble nominert av presidentkandidaten.

En borger av Den russiske føderasjonen, ikke yngre enn 35 år og ikke eldre enn 65 år med stemmerett, kunne velges til visepresident. Visepresidenten kunne ikke være folkedeputert.

Visepresidenten utøvde visse fullmakter til Den russiske føderasjonens president på vegne av denne.

Artikkel 121-11 fastsatte at dersom presidenten ble fjernet fra sitt embete, fratrådte, ikke kunne utøve sine fullmakter eller døde, ble fullmaktene overtatt av visepresidenten. Hvis det var umulig for visepresidenten å utøve presidentens fullmakter, skulle de suksessivt bli overtatt av Ministerrådets formann (omdøpt 25. august 1991 til Formann for Den russiske føderasjons regjering) og Formannen for Den russiske føderasjons øverste sovjet. 

## Embetsinnehaver

## Visestatsoverhode etter 1993
Artikkel 92-3 i forfatningen av 1993: I alle tilfeller hvor Den russiske føderasjonens president er ute av stand til å utøve sine plikter, skal de bli midlertidig utøvd av Formannen for Den russiske føderasjons regjering.
Dette kom til uttrykk da daværende statsminister Viktor Tsjernomyrdin virket som fungerende president under Jeltins hjerteoperasjon 5.–6. november 1996, og da statsminister Vladimir Putin overtok som fungerende president etter at Boris Yeltsin fratrådte 31. desember 1999.

## Fotnoter

## Referanser
Maya (illusjon)

**Maya** (sanskrit: *माया*, å måle) er illusjon i hinduismen. Maya har andre betydninger i indiske filosofer.

I vedisk religion er Maya navnet på guds magiske krefter, en illusjon hvor det ser ut som noe, men ikke er helt som det ser ut som. Kroppen er illusjon og noe hinduismen kaller maya. Mennesket må frigjøre seg fra kroppens funksjoner og krav. Kunnskap vil føre hinduen til frelse gjennom å få handlinger til opphør. Handlinger er knyttet til arbeid og forpliktelser. Handling er en fare for å bli bundet til illusjonen (maya).

I buddhistisk filosofi er maya en av tjue underordnede mentale faktorer som er ansvarlig for bedrag eller fortielse om sannhetens natur. I Vaishnavisme  er maya en manifestering av den hinduistiske gudinnen Lakshmi som sammen med Vishnu ble hedret som det absolutte. Maya var også navnet på Buddhas mor.

## Referanser
Rambjøllevegen

**Rambjøllevegen** er en blindvei i Fana bydel i Bergen som går fra Sanddalsbotn, langs nordsiden av Sanddalselva  omtrent 500 m. 
Veien ligger rett sør for Rambjøra landskapsvernområde.

Veien har fått navn etter området Rambjøra og navnet ble vedtatt i 1958.

## Kilder
* Postens adressesøk.

## Referanser
Paul Leopold Haffner

**Paul Leopold Haffner** (født 21. januar 1829 i Horb am Neckar i Kongedømmet Württemberg; død 2. november 1899 i Mainz i Storhertugdømmet Hessen i keiserdømmet Tyskland) var biskop av Mainz.
## Liv og virke
### Prest
Etter å ha studert teologi i Tübingen ble Paul Leopold Haffner ordinert til prest for bispedømmet Rottenburg den 10. august 1852, hvoretter han var foreleser ved *Wilhelmsstift* i Tübingen. I 1855 ble han utnevnt til professor i filosofi ved Mainz-seminaret. I 1864 ble han inkardinert i bispedømmet Mainz og i 1866 ble han utnevnt til generalvikar for bispedømmet Mainz. I 1877 ble han tvunget til pensjonering som en følge av den antikatolske *[[Kulturkampf]]*. 

### Biskop av Nainz
Etter den ni år lange bispevakansen i Mainz bispesete forårsaket av *Kulturkampf*, ble han utnevnt til biskop av Mainz den 10. juni 1886. 

Han ble ordinert til biskop den 25. juli 1886 av biskopen av Limburg, Christian Roos. Medkonsekrerende var biskop Franz Leopold von Leonrod av Eichstätt, og biskop Michael Felix Korum av Trier.

Som biskop av Mainz var Paul Leopold Haffner konstitusjonelt medlem av det førstekammeret i landsstenderne til Storhertugdømmet Hessen fra 1887 til 1899.

Han fikk til en revisjon av de kirkepolitiske lover i Hessen.

Biskop Haffner arbeidet lenge i kirkens tjeneste, både muntlig og skriftlig, og var kjent som en kontroversiell mann. Han var en av hovedtalerne på møtene til de katolske foreninger. I 1880 var Haffner en av deltakerne på Karl Konstantin von Fechenbachs antijødiske konferanse nær Frankfurt am Main. 

Uttrykket *Bestien, nur Bestien sind es, welche die heutige, die moderne Schule erzieht» (beist bare beist, er de som dagens moderne skole utdanner)* tilskrives ham.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Kardinal Francesco Serra Cassano (1783-1850) *1817
* Erkebiskop Joseph Maria Johann Nepomuk von Fraunberg (1768-1842) *1819
* Kardinal Johannes von Geissel (1796-1864) *1837
* Biskop Eduard Jakob Wedekin (1796-1870) *1849
* Kardinal Paul Ludolf Melchers (1813-1895) *1858
* Biskop Johannes Heinrich Beckmann (1803-1878) *1866
* Biskop Daniel Wilhelm Sommerwerk (Jacobi) (1821-1905) *1871
* Biskop Georg von Kopp (1837-1914) *1881
* Biskop Johannes Christian Roos (1826-1896) *1885
* Biskop *Paul Leopold Haffner* (1829-1899) *1886

## Referanser
Joy Alappat

**Joy Alappat** (født 27. september 1956 i Parappukara i Kerala i India) er en indisk geistlig og syro-malabarisk katolsk biskop av eparkiet *Saint Thomas, Apostle of Chicago* i USA.
## Liv og virke
### Prest
Etter å ha studert ved *St. Thomas Apostolic Seminary Vadavathoor* i Kottayam, ble han presteviet den 31. desember 1980 av biskop James Pazhayattil av Irinjalakuda..

Fader Alappatt firtsatte sine studier ved *St. Joseph's Pontifical Institute* i Aluva og på Adheva University i Wattair. Han virket så i menighetssjelesorgen i  Chalkudy, Mala, katedralen i Irinjalakuda, som kapellan i Chennai.  

I 1993 ble han overført til USA der han var sykehusprest ved Georgetown University Medical Center der han også fullførte et *clinical pastoral education program*.  Alappatt hadde også sjelesørgerisk virke i New Milford, Newark og Garfield i New Jersey og som sogneprest ved *Mar Thoma Shleeha Syro-Malabar Catholic Cathedral*i Bellwood i Illinois.

### Hjelpebiskop i Saint Thomas, Apostle of Chicago
Den 24. juli 2014 utnevnte pave Frans ham til hjelpebiskop av eparkiet *Saint Thomas, Apostle of Chicago* og titulærbiskop av *Bencenna*. Storerkebiskopen av Ernakulam-Angamaly, kardinal George Alencherry, ordinerte ham til biskop den 27. september samme år; medkonsekratorer var biskopen av *Saint Thomas, Apostle of Chicago*, Jacob Angadiath, og biskopen av Irinjalakuda, Pauly Kannookadan.

### Biskop av Saint Thomas, Apostle of Chicago
Den 3. juli 2022 utnevnte pave Frans ham til biskop av eparkiet *Saint Thomas, Apostle of Chicago*. Innsettelsen i embedet fant sted den 1. oktober samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Erkebiskop Joseph Powathil (1930-2023) *1997 
* Kardinal Georg Alencherry (1945- ) *1972
* Biskop *Joy Alappat* (1956- ) *2014

## Referanser
Breie naturreservat

**Breie naturreservat** er et naturreservat i kommunene Etnedal og Nord-Aurdal. Det består av et område nord for Bagn. Området ble vernet 15. desember 2017 og utvidet 20. juni 2023 fra ca. 2650 dekar til ca. 2953 dekar. Reservatet inngår i verneplan for skogvern. Sykling, riding og bruk av hest er forbudt utenom på eksisterende traktorveg avmerket på vernekartet.

Verneforskriften sier at formålet med vernet er 
::«å bevare et område som representerer en bestemt type natur i form av et relativt stort skogsområde med en god økologisk variasjon, rike skogtyper, andre rike naturtyper og næringskrevende vegetasjonsutforminger, samt gammel grovvokst granskog med hengelav og andre sjeldne arter.

::Det er en målsetting å beholde verneverdiene i mest mulig urørt tilstand, og eventuelt videreutvikle dem.» 

## Referanser
Sanddalsbotn

**Sanddalsbotn** er en vei på Midtun i Fana bydel i Bergen som går fra Sandbrekkevegen, krysser Sanddalselva og følger denne oppover i dalen til veien møter Kringlebotn. 
Mellom Sandbrekkevegen og Rambjøllevegen ligger veien rett sør for Rambjøra landskapsvernområde.

Veien har fått navn etter området Sanddal gård og navnet ble vedtatt i 1986.

## Kilder
* Postens adressesøk.

## Referanser
Svenskt kvinnobiografiskt lexikon

***Svenskt kvinnobiografiskt lexikon*** er er et svensk biografisk leksikon om svenske kvinner, som utgis på svensk og engelsk. Det ble startet i 2018 da 1&nbsp;000 artikler om svenske kvinner ble publisert på svensk og engelsk, og ytterligere 1&nbsp;000 artikler ble publisert i 2020. Prosjektet er finansiert av Riksbankens Jubileumsfond og leksikonet utgis ved Göteborgs universitet. I utvalget har redaktørene lagt særlig vekt på samfunnsmessig betydning. Hovedredaktørene var professorene Maria Sjöberg og Lisbeth Larsson.

## Referanser
Julien Henx

**Julien Henx** (født 1995) er en luxembourgsk svømmer.

Han representerte landet sitt på 50 meter fri under EM i svømmesport 2024 i Beograd og kom på 52. plass i forsøksheatene og Kvalifiserte seg ikke til semifinalene.

## Referanser


## Eksterne lenker
*
Tomas Aguon Camacho

**Tomas Aguon Camacho** (født 18. september 1933 i Chalan Kanoa på øya Saipan i Nord-Marianene, død 5. mars 2018 i Garapan) var den første biskop av det katolske bispedømmet Chalan Kanoa på Nord-Marianene. Han tjente i 25 år som biskop fra 1985 til han gikk av i 2010.
## Liv og virke
### Bakgrunn
Tomas A. Camacho ble født til Vidal Palacios Camacho og Maria Aguon Camacho. 
### Prest
Han ble ordinert til katolsk prest den 14. juni 1961, 27 år gammel.
### Biskop av Chalan Canoa
Tomas Aguon Camacho ble utnevnt til den første biskop av det nyopprettede bispedømmet Chalan Kanoa den 8. november 1984 av pave Johannes Paul II. Han ble bispeviet den 13. januar 1985 av erkebiskopen av Agaña, Felixberto Camacho Flores; medkonsekratorer var Martin Joseph Neylon S,J,, biskop av Carolinene og Marshalløyene, og Anthony Sablan Apuron OFMCap, hjelpebiskop i Agaña.

### Fratreden 76 år gammel
Camacho fungerte som biskop til han gikk av i en alder av 76 år den 6. april 2010. Han ble etter en tid etterfulgt av Ryan Pagente Jimenez, som ble ordinert som ny biskop den 14. august 2016.

### Søksmål om seksuelle overgrep
I februar 2017 ble det anlagt et søksmål mot Camacho av en mann som hevdet at han ble seksuelt misbrukt av ham mellom 1971 og 1974 da han tjente som prest ved *Nuestra Senora de las Aguas* katolske kirke i Mongmong på Guam. I april 2019 anla en annen person et søksmål mot Camacho og hevdet at han ble seksuelt misbrukt av Camacho ved Mongmong-kirken tidlig i 1962. Erkebispedømmet i Agaña, som tidligere hadde direkte jurisdiksjon over ikke bare Guam, men også alle de andre Marianasøyene, ble også navngitt som medtiltalt i rettssakene.

## Død
Camacho døde mandag 5. mars 2018 på *Commonwealth Health Center* i Garapan, på øya Saipan i en alder av 84 år.  Han ble hedret av lokalsamfunnet,
og begravet tirsdag 13. mars 2018, under helligdommen til Mount Carmel-katedralen i Saipan.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Kardinal Luigi Raimondi (1912-1975) *1954
* Erkebiskop Felixberto Camacho Flores (1921-1985) *1970
* Biskop *Tomas Aguon Camacho* (1933-2018) *1985

## Referanser
Earl Barrett

**Earl Delisser Barrett** (født 1967) er en engelsk tidligere fotballspiller mest kjent fra sine perioder hos , ,  og , men også med kortere opphold hos de britiske klubbene Chester City og .

Barrett startet karrieren hos . I begynnelsen av mars i 1986 ble han sendt på lån til Chester City. Han spilte tolv seriekamper for Chester og bidro til å sikre klubben opprykk fra fjerde divisjon. Han vendte tilbake til moderklubben da bare siste serierunde gjenstod, og fikk sin debut for Manchester City i sesongens siste seriekamp da han startet som høyreback mot .

I november 1987 hentet Joe Royle ham til  for en overgangssum på 35 000 pund. For Oldham ble han en sentral spiller på et fremadstormende lag som i 1990 var tapende finalist i Ligacupen og i 1991 oppnådde opprykk til Premier League. Fra sin posisjon på høyre-back, og iblant som midtstopper, var han en sterk bidragsyter gjennom en periode som omfatter de mest suksessfulle årene i klubbens historie.

På sommeren i 1991 var han en av flere spillere uprøvd på landslagsnivå som Englands landslagstrener Graham Taylor innkalte til en rundtur i Oceania. Landslagsdebuten fikk han 3. juni da han i Mark Wrights skadefravær spilte hele kampen som midtstopper i en ettmålsseier over .

I februar 1992 ble Barrett solgt til . De 1,7 millioner pundene Aston Villa betalte for å sikre seg hans signatur, er den høyeste overgangssummen Oldham har mottatt. Oldhams manager Joe Royle la skylden for salget på klubbens behov for penger til å betale for å gjøre hele Boundary Park om til sitteplasser. I 1992/93, Barretts første hele sesong for Aston Villa, spilte han alle kampene for start da Aston Villa var s sterkeste utfordrer i kampen om seriemesterskapet. I juni 1993 innkalte Graham Taylor ham igjen til landslagstroppen i anledning Englands deltakelse i US Cup. Barrett spilte to av Englands tre kamper i turneringen. Begge som høyreback. I 1993/94-sesongen vant han Ligacupen med Aston Villa, da Manchester United ble beseiret i finalen.

Kort tid etter at Joe Royle hadde tatt jobben som manager for  sørget han i januar 1995 for at Earl Barrett ble kjøpt inn til klubben. Fordi Barrett allerede hadde spilt cupkamper for Aston Villa den sesongen, kunne han ikke ta del i Evertons FA Cup-triumf i 1995. Fra oktober 1995 holdt en kneskade ham ute av spill for resten av 1995/96-sesongen. Etter det lange skadeavbrekket spilte Barrett seg tilbake til fast plass gjennom 1996/97-sesongen. Da Howard Kendall tok over som manager for Everton, mistet Barrett plassen på laget. Midtveis i januar 1998 dro han på et kort opphold på utlån til  før han i februar 1998 forlot Everton vederlagsfritt til . Etter overgangen  spilte han ti av de elleve de gjenstående kampene av 1997/98 kampene fra start for Sheffield Wednesday. Påfølgende sesong fikk han bare fem innhopp i starten av sesongen. Skader tvang ham til å avslutte spillerkarrieren i 2000.

Etter karrieren som spiller var over, tok han fatt på en karriere som trener. Han tilbragte syv år som trener for aldersbestemte lag hos  før han i 2016 flyttet til USA for å jobbe for Houston Express.

## Spillerstatistikk

## Referanser


## Eksterne lenker
*